తిరుమలలో యువతిపై ఎలుగుబంటి దాడి - Hyderabad తిరుమలలో యువతిపై ఎలుగుబంటి దాడి - Hyderabad
ఇంట్లో నుంచి అలిగివచ్చిన హైదరాబాద్‌ వాసి
తిరుమల, న్యూస్‌టుడే: హైదరాబాద్‌కు చెందిన విజయలక్ష్మి(26) అనే యువతి సోమవారం తిరుమలలో ఎలుగుబంటి దాడిలో గాయపడింది. మనస్తాపంతో అలిగి ఇంట్లో నుంచి బయటకు వచ్చిన విజయలక్ష్మి.. సాయంత్రం తిరుమలకు చేరుకుంది. ఆత్మహత్య చేసుకోవాలనే నిర్ణయంతో గోగర్భం జలాశయం సమీపంలోని మఠాలకు వెనుక భాగంలోని అటవీ ప్రాంతానికి వెళ్లింది. అక్కడ ఎలుగుబంటి అకస్మాత్తుగా దాడి చేయడంతో అరుపులు వేసింది. మఠాల నిర్వాహకులు గమనించి తితిదే విజిలెన్స్‌కు సమాచారమిచ్చారు. విజిలెన్స్‌ సిబ్బంది విజయలక్ష్మిని స్థానిక అశ్విని ఆస్పత్రికి తరలించి చికిత్స అందిస్తున్నారు. తిరుమల ప్రత్యేకాధికారి ఎ.వి.ధర్మారెడ్డి ఆస్పత్రికి చేరుకొని మెరుగైన వైద్య సేవలు అందించాలని సిబ్బందిని ఆదేశించారు. తితిదే అధ్యక్షుడు వై.వి.సుబ్బారెడ్డి కూడా చరవాణి ద్వారా మహిళను పరామర్శించారు. ఉన్నత విద్య కోసం తల్లిదండ్రులను డబ్బులు కోరగా ఇవ్వలేదని, అలిగి ఇక్కడికి వచ్చినట్లు బాధితురాలు తెలిపింది. ఆమె ఎడమ చేతికి తీవ్ర గాయమైనట్లు వైద్యులు తెలిపారు.
tirumalalo yuvatipai elugubanti daadi - Hyderabad tirumalalo yuvatipai elugubanti daadi - Hyderabad
intlo nunchi aligivacchina hyderabade vaasi
tirumala, neusetude: hyderabadenku chendina vijayalakshmi(26) ane yuvati somavaram tirumalalo elugubanti daadilo gaayapadindi. manastaapamto aligi intlo nunchi bayataku vachina vijayalakshmi.. saayantram tirumalaku cherukundi. aatmahatya chesukovalane nirnayamtho gogarbham jalasayam sameepamloni mathaalaku venuka bhaagamlooni atavi praantaaniki vellindi. akkada elugubanti akasmaattugaa daadi cheyadamtho arupulu vesindi. mathaala nirvaahakulu gamaninchi titide vijilenseaku samaachaaramichaaru. vijilense sibbandi vijayalakshmini sthaanika ashwini aaspatriki taralinchi chikitsa andistunnaaru. tirumala pratyekaadhikaari e.vi.dharmareddy aaspatriki cherukoni merugaina vaidya sevalu andinchaalani sibbandini aadesinchaaru. titide adhyakshudu vai.vi.subbareddy kuudaa charavani dwara mahilanu paraamarsinchaaru. unnata vidya kosam tallidandrulanu dabbulu koraga ivvaledani, aligi ikkadiki vachinatlu baadhituraalu telipindi. aame edama chetiki teevra gaayamainatlu vaidyulu telipaaru.